Last Action Hero

Last Action Hero (títol orichinal en anglés, en aragonés Zaguer heroi d'acción, estrenada en Aragón con o títol en castellano d'El último gran héroe, en aragonés O zaguer gran heroi) ye una cinta de cine estausunidense de cine de comedia fantastica d'acción estrenada l'anyo 1993, dirichida por John McTiernan seguntes un guión adaptau por Shane Black y David Arnott (basau en una historia de Zak Penn y Adam Leff), con una banda sonora orichinal de Michael Kamen, una dirección de fotografía de Dean Semler, una producción cinematografica de John McTiernan y Steve Roth ta las productoras Columbia Pictures y Oak Productions y un elenco formau por Arnold Schwarzenegger, Austin O'Brien, Charles Dance, Robert Prosky, Tom Noonan, Frank McRae, Anthony Quinn, Bridgette Wilson, F. Murray Abraham, Mercedes Ruehl, Art Carney, Professor Toru Tanaka, Ryan Todd, Jeffrey Braer y Bobbie Brown, entre d'atros actors.

Danny Madigan tien 10 anyos d'edat y vive con su mai Irene, vídua, en una zona periglosa de Nueva York. Troba a faltar a figura paterna y s'adedica tot o que puet a veyer cintas de cine d'acción, mas que mas as protagonizadas por o policía Jack Slater, d'a Policía de Los Angeles. Gosa veyer-las en un viello cine casi que albandonau a on lo suyo propietario, Nick, li deixa veyer-las de contino. Cuan ye amán d'estrenar-se Slater IV, la zaguer cinta d'o suyo policia favorito, Nick li regala una dentrada dorada que diz que heba perteneixiu a Harry Houdini y el convida a veyer la cinta mesmo antes d'o suyo estreno. Pero cuan Danny fa servir a dentrada, se veye transportau a lo mundo ficticio d'a cinta, cayendo en l'auto de Slater en bel meyo d'una persecución policial. Danny preba de convencer a Slater de que son vivindo en un mundo irreal, pero iste se trufa y no el creye. A la vegada, li diz que no ha de confiar en un policía, John Practice, en estar l'actor que mató a Mozart (y que ye l'actor F. Murray Abraham, qui heba interpretau a Antonio Salieri en a cinta Amadeus), y Slater tampoco no li fa caso. Dekker, o chefe de Policia, asigna a Danny como nuevo companyero de Slater ta investigar a Tony Vivaldi, lo chefe d'a Mafia. Danny conduz a Slater a la casa de Vivaldi porque, en haber visto la cinta, sabe a on ye. Astí troban a Benedict, o sicario de Vivaldi, que amás heba asasinau a lo primo segundo favorito de Slater, pero en no tener prebas han de marchar, anque la suya presencia fa que Benedict busque informacions sobre Danny, qui ha demostrau a Benedict conoixer cosas que pareix imposible que conoixese. Danny y Slater consiguen evitar o plan de Benedict, que yera asasinar a Vivaldi ta estar asinas él o chefe, pero lo problema ye que Benedict ha conseguiu a dentrada dorada y ha dentrau en o mundo real. Danny y Slater el persiguen dentrando tamién en o mundo real, conseguindo redotar-lo, pero lo problema ye que Slater ha quedau mortalment feriu porque iste ye un mundo real a on se puet morir, y Danny ha de fer el posible ta que torne enta lo suyo mundo ficticio d'orichen.

A cinta s'ambienta en a suya epoca actual (1993) en as ciudaz de Nueva York (Nueva York) y Los Angeles (California) y las suyas escenas se filmoron en Culver City, Long Beach, Los Angeles y Malibu (California) y Nueva York (Nueva York), amás d'en os Sony Pictures Studios situaus tamién en Culver City. Localizacions de Last Action Hero en Internet Movie Database.

Ye una cinta que ha recibu bels premios y nominacions, encara que en a suya mayor parte se tracta d'os Premios Golden Raspberry.

 Elenco Last Action Hero en Internet Movie Database. 
 Actor  Papel  Notas    '''' 

 Se veiga tamién 
 Cine en 1993.
 Cintas de 1993.

 Referencias 

 Vinclos externos 
  Last Action Hero en Internet Movie Database.

Categoría:Cintas ambientadas en Los Angeles
Categoría:Cintas ambientadas en Nueva York (ciudat)
Categoría:Cintas ambientadas en 1993
Categoría:Cintas con banda sonora orichinal de Michael Kamen
Categoría:Cintas con dirección de fotografía de Dean Semler
Categoría:Cintas con guión de David Arnott
Categoría:Cintas con guión de Shane Black
Categoría:Cintas con montache de John Wright
Categoría:Cintas con montache de Richard A. Harris
Categoría:Cintas de cine d'acción
Categoría:Cintas de cine de comedia
Categoría:Cintas de cine de fantasía
Categoría:Cintas d'Estaus Unius
Categoría:Cintas dirichidas por John McTiernan
Categoría:Cintas en anglés
Categoría:Cintas en Panavision
Categoría:Cintas en Technicolor
Categoría:Cintas interpretadas por Anthony Quinn
Categoría:Cintas interpretadas por Arnold Schwarzenegger
Categoría:Cintas interpretadas por Art Carney
Categoría:Cintas interpretadas por Austin O'Brien
Categoría:Cintas interpretadas por Bobbie Brown
Categoría:Cintas interpretadas por Bridgette Wilson
Categoría:Cintas interpretadas por Charles Dance
Categoría:Cintas interpretadas por F. Murray Abraham
Categoría:Cintas interpretadas por Frank McRae
Categoría:Cintas interpretadas por Jeffrey Braer
Categoría:Cintas interpretadas por Mercedes Ruehl
Categoría:Cintas interpretadas por Professor Toru Tanaka
Categoría:Cintas interpretadas por Robert Prosky
Categoría:Cintas interpretadas por Ryan Todd
Categoría:Cintas interpretadas por Tom Noonan
Categoría:Cintas producidas por John McTiernan
Categoría:Cintas producidas por Steve Roth
Categoría:Cintas rodadas en Culver City
Categoría:Cintas rodadas en Long Beach (California)
Categoría:Cintas rodadas en Los Angeles
Categoría:Cintas rodadas en Nueva York (ciudat)
Categoría:Cintas rodadas en Malibu